text: Róland er sostatt riddari í franska heiðurstekninum akademisku pálmarnar, sum Napoleon Bonaparte legði lunnar undir longu í 1808. Sí myndir
text: #000002
text: Tað vil siga, at Róland er riddari í franska heiðurstekninum akademisku pálmarnar, sum Napoleon Bonaparte legði lunnar undir longu í 1808, tá hann var keisari, at heiðra undirvísarar og granskarar innan hægri lestur. Í 1955 staðfesti franski forsetin, René Coty, akademisku pálmarnar sum eitt heiðurstekin við trimum tignarstigum.
text: #000005
text: Róland í Skorini fær heiðursteknið fyri á serliga virknan hátt at hava breitt út vitan um franskt mál, franska mentan og annars ymsa vitan um Frakland alt sítt professionella lív, men eisini í øllum lívsins viðurskiftum.
text: #000006
text: Her í Føroyum kenna vit Róland sum eldhugaðan studentaskúlalærara í fronskum og religión, sum ongantíð setist aftur, tá boð eru eftir hansara servitan, antin í útvarpi, sjónvarpi, til ráðstevnur, kristiligar fundir, í tulking og skeiðsvirksemi og mongum øðrum høpum.
text: #000007
text: Nógvar í tali eru námsferðirnar til Paris, Rennes, Fougères, Marseille og aðrastaðni, har ein fastur táttur var at vitja ein samstarvsskúla og knýta bond millum næmingar og lærarar úr Føroyum og Fraklandi. Mangar eru temaferðir Rólands til Fraklands í frítíð síni til at seta seg meira inn í samfelagið har, søgu og mentan sum heild, men ikki minst søgu Huguenottana, meira inn í Holocaust í Fraklandi og Nazitíðina sum heild, í onnur franskttalandi øki, t.d. eitt langt skeið um samfelag, mál, mentan og religión í franskttalandi afrikanska landinum Senegal og so framvegis.
text: #000010
text: Sum lærari og lestrarvegleiðari hevur hann eggjað øðrum til og sett nýggjar fransktlærarar við. Og seinnu árini hevur hann arbeitt við og saman við Sprotanum givið út franskt/føroyska orðabók – tann fyrsta og einasta av sínum slagi.
text: #000011
text: Og framvegis er Róland javnan at hoyra sum viðmerkjari í m.a. Kringvarpi Føroya, tá forsetaval ella parlamentsval er í Fraklandi ella onkur onnur sermerkt hending.
text: #000012
text: Netverk Rólands er tí stórt og fjølbroytt í dag, har lívlong vinabond eru knýtt og støðugt hildin viðlíka, tí hann ferðast ótarnaður frá føroyskum veruleika inn í franskan og so aftur í føroyskan í tvørfakligum, tvørmentanarligum og fleirmálsligum lættleika.
text: #000013
text: Sí myndir frá tiltakinum seinnapartin:
text: #000014
text: Vinarliga broyt tínar kennifíla - og privatlívsstillingar fyri at síggja hetta innihaldStillingar av farsporum
text: #000015
text: EysturkommunaKunngerð um broyting av býarskipanini
  Beina burt koppsetingarevni fyri milliardir
  Javnstøðunevndin: Ræðisrætturin skal liggja hjá kvinnuni
  Virðisløn M. A. Jacobsens og barnamentanarheiðurslønin handaðar hóskvøldið
  Konfirmantar í Argja kirkju sunnudagin
  Slapp ikki at keypa í Rúsuni - Brúkti harðskap móti starvsfólki
text: #000016
text: Konfirmantar í Argja kirkju sunnudagin
text: #000021